SARL-NUUS SONDAG 15 APRIL 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat ons moet bekend maak dat die sleutel van Christiaan 
van Zyl, ZS6COVZ, op 26 Maart 2012 in die ouderdom van 82 jaar stil geraak het. 
Christiaan het ook voorheen die roepsein VO2VZ gehad. Christiaan het vyf 
geslagte bekend gestel aan die vreugde van amateurradio en laat twee kinders 
en drie kleinkinders na, almal met ZS-roepseine. 


Ons innige meegevoel aan sy familie en vriende. 
(POUSE) 
IN DIE NUUS VANDAG: 


LAASTE KANS OM TE REGISTREER VIR DIE SARL NASIONALE KON- 
VENSIE WêRELDAMATEURRADIODAG SWEEDSE PROGRAMMATUUR- 
GEDEFINIEERDE RADIO OP DIE WEB U luister na ZS6SRL. Bly ingeskakel 
vir meer besonderhede oor hierdie en ander belangrike en interessante items. 


LAASTE KANS OM TE REGISTREER VIR DIE SARL NASIONALE KON- 
VENSIE 


Registreer voor Woensdag indien u beplan om die SARL Nasionale Konvensie 
van 20 tot 22 April in Pinetown, by te woon. Al die besonderhede is beskikbaar 
Oop www.sarl.org.za. Die konvensie begin met 'n vingerete en kennismaakaand 
by die Highway Amateurradioklub se klubhuis. Leer meer oor hoe die Suid- 
Afrikaanse elektronikanywerheid in Pinetown begin het. Op Saterdag begin die 
AJV met registrasie van volmagte om (08:00 die vergadering begin om 09:00. 
U kan die AJV-verrigtinge op 145,750 volg met Z4S6FCS in Pretoria, op 145,250 
met Pieter en op 7082 met uartus, ZS6EË. Die oudio sal ook op echolink 
beskikbaar wees. Op Saterdagmiddag is daar twee opwindende aanbiedings. 
Bou BHEF-antennes met Rob Cohen, ZS6LA, en leer van DX-werking en Log- 
book of the World' met Chris Burger, ZS6EZ. Die jaarlikse dinee begin met 
drankies om 18:30 en die ete self begin om 19:00. Die gasspreker is Dr. Andrew 
Collier, Bestuurder, Golf- en Ruimteplasmagroep by SANSA Ruimtewetenskap 
by die Hermanus Magnetiese Observatorium. Hy is ook 'n senior dosent by 


die Universiteit van KwaZulu-Natal. Elke persoon wat die dinee bywoon sal 
deelneem aan die uitloot van `n groot aantal pryse, wat die volgende insluit: `n 
dubbelband mobiele senderontvanger, die Yaesu FTM-10, geborg deur Verstay, 
polshorlosies geborg deur 'Natal Jewelry Wholesalers en J-paal antennes. Reg- 
istreer vir die konvensie en dinee by www.sarl.org.za en volg die skakel vanaf 
die tuisblad of skakel Mariska by 011 675 2393. Doen dit asseblief voor 16:00 
op Woensdag 18 April. Indien u as 'n lid, nie kan bywoon nie, kan u volmag 
gee aan 'n ander lid wat wel bywoon. Besonderhede is op www.sarl.org.za. 


WÊRELD AMATEURRADIODAG Op 18 April 2012 sal radioamateurs Wêrel- 
damateurradiodag vier. Dit is die 87ste herdenking van die stigting van die 
Internasionale Amateurradio-unie of IJARU. Hierdie jaar se tema is “Amateur 
radio Satelliete: Herdenking van 50 Jaar in die Ruimte”. Die tema is ter her- 
denking van die lansering van OSCAR 1 op 12 Desember 1961 en die lansering 
van OSCAR 2 op 2 Junie 1962. In 1924 het die ARRL-president 'n sakereis 
na, Europa geskeduleer. Terwyl hy in Europa was, het die ARRL se Raad van 
Direkteure hom gevra om die ARRL te verteenwoordig in die daarstel van in- 
ternasionale betrekkinge tussen amateurs. Na n informele vergadering in 1924, 
het verteenwoordigers van Frankryk, Groot Brittanje, België, Switserland, Ttalië, 
Spanje, Luxemburg, Kanada en die Verenigde State n plan opgestel om in 
1925 in Parys, Frankryk, n internasionale amateurkongres te hou met, die doel 
om die TARU te stig. Verteenwoordigers van Europa, Noord-Amerika, Suid- 
Amerika en Asië, het die kongres bygewoon en op 17 April n konstitusie vir 
die TARU aanvaar. Op die sluitingsvergadering die volgende dag, is beamptes 
verkies en die handelinge van die kongres is deur verteenwoordigers van 25 lande 
bekragtig. So het 18 April die amptelike verjaarsdag van die TARU geword en 
word nou “Wêreld Amateurradio-dag? genoem. Daar sal verskeie spesiale geleen- 
theidstasies van TARU-lidlande aktief wees op verskillende datums gedurende 
April: Suid-Afrika - ZS6IARU, sal aktief wees op 18 April. @SL via ZS4ABS. 
Bulgarye - LZ1IWARD, deur die Bulgaarse Federasie van Radioamateurs sal 
aktief wees in April. OSL via die buro. Switserland - HB9WARD, deur die 
Union Schweizerischer Kurzwellen-Amateure sal aktief wees op 18 April. @OSL 
via HB9JOE. Pole - HES7WARD, deur lede van die SP-CFF wat aktief sal wees 
vanaf 17 tot 30 April. Daar is ook `n toekenning beskikbaar. @SL via e@SL.cc 
en WEE LogSearch. Liberië - EL2RL, deur die Liberië Radioamateurverenig- 
ing, aktief op 18 April. @SL direk aan EL?2BA. Mexiko - GH6IARU, deur die 
Federacién Mexicana de Radio Experimentadores, aktief vanaf 13 tot 18 April. 
OSL via LoTW en N7RO. Chili - 3G87IARU, deur die Radio Club de Chile, 
aktief deur die maand van April. @SL via CESAA 


REGISTREER NOU VIR DIE SA AMSAT RUIMTESIMPOSIUM 


Besonderhede van SA AMSAT se ruimtesimposium, wat op Saterdag 12 Mei 
by die Universiteit van KwaZulu-Natal gehou sal word, is nou beskikbaar op 
www.amsatsa.org.za. Die tema van die simposium is 50 jaar van amateur- 
satelliete, om die lansering van Oscar 1 vyftig jaar gelede te herdenk. Die 
program is vol opwindende aanbiedings en demonstrasies. Registreer vroeg en 


Spaar op die registrasiegeld. 


AMATEURRADIOBOEKE BY DIE SARL NASIONALE KONVENSIE 


'n Aantal amateurradioboeke sal by die SARL Nasionale Konvensie te koop 


aangebied word. Dit sluit hardeband eksemplare van die 2012 ARRL Handbook? 
en die “ARRL Antenna Book? in. U kan nou boeke bestel, aanlyn betaal en die 
boeke by die nasionale konvensie ontvang. Besonderhede van beskikbare boeke 
is te vinde op www.amateurradio.org.za. Betaling by die nasionale konvensie 
sal slegs met, kontant of tjeks kan wees, geen kredietkaarfasiliteite is beskikbaar 
nie. 


SWEEDSE PROGRAMMATUURGEDEFINIÊERDE (SDR) AMATEUR- 
BAND ONTVANGER OP DIE NET 


% 


n Nuwe aanlyn programmatuurgedefineerde radio, gesetel in Swede en ingestel 
vir ontvangs op die 75, 60, 40 en 20 meter amateurbande, is nou op die Internet 
beskikbaar. Dit is in die stad Mora en word deur SMAJLX in stand gehou. Die 
stelsel bestaan uit drie Soft66lite ontvangers and banddeurlaatfilter. Beide Java 
en JavaScript vir die net moet geinstalleer wees op u rekenaar en werk vir die 
behoorlike bedryf van hierdie programmatuur-gedefinieerde radio. U kan dit 
aanlyn hoor by tinyurl.com/sweden-sdr. 


WEDSTRYDNUUS Die SARL Hamnet 40 m gesimuleerde noodkompetisie is op 
Sondag 4 Maart gehou. Die wenners van die verskillende kategorieë is: Enkelop- 
erateur stilstaande mobiel: Andy Cairns, ZS6ADY. Enkeloperateur draagbaar: 
Christo Kriek, ZR6LJK. Multi-operateur: geen inskrywings nie. Basisstasie: 
Francois Reyneke, ZSGFEDX. Die tellings behaal is soos volg: Vir enkeloperateur 
stilstaande mobiel: Eerste, Andy Cairns, ZS6GADY, met 672 punte. Tweede, 
John Kramer, ZS5J, met 460 punte. Derde, Nico Oelofse, ZS4N, met 405 punte. 
Vir enkeloperateur draagbaar: Eerste, Christo Kriek, ZR6LJK, met 504 punte. 
Tweede A1 Akers, ZS2U, met 468 punte. Derde, Keith Liddle, ZSGAGF, met 
414 punte. Vir basisstasie: Eerste Francois Reyneke, ZS6FDX, met 1170 punte. 
Tweede Peet Pretorius, ZS4VP, met 1005 punte. Derde, Pieter Jacobs, ZS6XT, 
met 975 punte. 


Die SARL Maartmalligheid JD-naelloop is op Saterdag 10 Maart gehou. Eerste, 
Colette Rundle, ZS2CR, met 24 punte. Tweede, Dawn Snyders, ZS5ME, met 15 
punte. Derde, Theunis Potgieter, ZS2EGC, met 9 punte. Vierde, Derek Stuart, 
ZS2J, met 7 punte. Vyfde, Peet Pretorius, ZS4VP, met 3 punte. 


Die tweede SARL 80 m Klubkompetisie is op Woensdagaand 28 Maart gehou, 
dit was `n foonkompetisie. Eerste, Wes-rand ARK met 146 punte van 11 logs. 
Tweede, Bloemfontein RAK met 36 punte van 2 logs. Derde Port Elizabeth 
ARV - 10 punte van 1 log. Al die uitslae verskyn in “HEF Happenings” 499 en 
500. Baie geluk aan al die deelnemers en dankie dat u deel geneem het. 


KLUBNUUS 
Die Wesrand Amateurradioklub hou sy volgende snuffelmark om 12:00 op Sa- 


terdag 28 April 2012 by die klubhuis in Krotonstraat, Weltevredenpark, Rood- 
epoort. Almal is baie welkom. Vir meer inligting skakel Phillip, ZS6PVT, by 
083 267 3835. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak laag gaan bly. Nuwe 
sonvlek 1455 is besig om te groei en produseer heelwat lae intensiteit klas-B 
fakkels. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 29. 


A1 die DX bande van 20 tot 10 m gaan pret wees met 15 m wat die beste 
openinge gaan oplewer en 10 m net 'n kort kop agter. 


Besoek gerus www.spaceweather.co.za vir meer inligting. 
DAGBOEK VAN GEBEURE 


18 April, wêreld amateurradio-dag. 20 tot 22 April, SARL Konvensie in Pine- 
town. 28 April - Wesrand Amateurradioklub se snuffelmark om 12:00. 12 Mei, 
SA AMSAT ruimtesimposium; besoek www.amsatsa.org.za vir besonderhede en 
registrasie. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Fritz, ZS6SF. 


Dankie dat u geluister het, 73. 
/EX 


